|  |  |
| --- | --- |
| **Názov predmetu** | **Hudobná výchova** |
| **Časový rozsah výučby** | 1 hodina týždenne, spolu 33 vyučovacích hodín ročne |
| **Ročník** | štvrtý |
| **Škola** | Základná škola s materskou školou, Demandice 131 |
| **Názov ŠkVP** | Škola je život, život je zmena |
| **Názov ŠVP** | Štátny vzdelávací program pre 1. stupeň základnej školy v Slovenskej republike |
| **Stupeň vzdelania** | ISCED 1 – Primárne vzdelávanie |
| **Dĺžka štúdia** | 4 roky |
| **Forma štúdia** | denná |
| **Vyučovací jazyk** | slovenský jazyk |

**1. Charakteristika predmetu**

Hudobná výchova  je predmetom činnostným a zážitkovým, kde na báze hudobných hravých činností sa žiaci učia orientovať vo svete hudby, prebúdza v nich záujem o elementárne muzicírovanie a postupne aj záujem o hlbšie vzdelanie z oblasti hudby a umenia. Posilňuje ich vrodené prirodzené predpoklady a sklony k hravosti, spontánnosti, ich  schopnosť údivu a očarenia, celostnosť ich vnímania obrazov a modelov okolitého sveta. Vedie ich k uvedomeniu a rozlišovaniu mravných a estetických hodnôt, k otvorenosti a tvorivosti. Hudobná výchova formuje mravné vzťahy žiakov k prostrediu v škole, posilňuje ich pozitívny vzťah k prírode, ku všetkým prejavom života, napomáha k ich socializácii v kontexte regiónu i celej spoločnosti.

Vo štvrtom ročníku sa postupne prehlbuje a dovršuje splnenie hlavných cieľov predmetu:

* prostredníctvom poznania a interpretácie slovenských ľudových piesní rôznych folklórnych oblastí Slovenska si osvojiť hudobný materinský jazyk, čo znamená aj príspevok HUV k rozvíjaniu kultúrnych kompetencií žiakov,
* poznať slovenské zvykoslovie, jeho umelecké spracovanie hudobnými skladateľmi rôznych dôb a takto získať pevný základ národnej identity a vlastenectva

Úlohou HUV je maximálne využiť špecifické možnosť predmetu: aktivizovať tvorivé sily, formovať emocionálnu a rozumovú stránku žiakov, získať základy hudobného myslenia, elementárne základy hudobno-estetického vedomia v sústave hudobných vedomostí a vkusových postojov. Hudobné činnosti naďalej dávajú možnosť žiakom aktívne sa stretávať s hudbou, sú rozhodujúcimi prostriedkami rozvíjania hudobnosti žiakov. Majú nezastupiteľnú funkciu aj preto, lebo zásluhou ich rozmanitosti dostávajú žiaci možnosť sebarealizácie, experimentovania, spájajú hudbu so slovom, pohybom, s hrou na detských hudobných nástrojoch.

**2. Ciele vyučovacieho predmetu**

Cieľom predmetu je prehlbovať počiatočný spontánny záujem o hudbu a hudobné prejavy tak, aby hudba a vlastné hudobné prejavy prinášali radosť a možnosť sebarealizácie; formou reprodukcie a elementárnej produkcie hudby skvalitňovať úroveň ostatných hudobných činností; vytvárať podmienky hudobného vzdelávania žiakov; obohatiť estetickú, morálnu a intelektuálnu stránku ich osobnosti; hravou formou postupne vštepovať žiakom elementárne hudobné vedomosti; hudobnými aktivitami posilňovať socializáciu žiaka v kolektíve a jeho motiváciu k samotnému predmetu; poznaním slovenského zvykloslovia, vlasteneckých piesní, umeleckého spracovania ľudových piesní hudobnými skladateľmi minulej a súčasnej podoby získať základy národnej identity a vlastenectva; postupným poznávaním umeleckých artefaktov ich chápať ako prirodzenú súčasť svojho života.

**3. Požiadavky na výstup**

***sociálne komunikačné spôsobilosti (kompetencie):***

* dokázať určitý čas sústredne načúvať;
* náležite reagovať a vyjadriť svoj názor;
* vyjadrovať sa súvisle ústnou formou adekvátnou primárnemu stupňu vzdelávania a jeho narušenej komunikačnej schopnosti;
* vedieť samostatne komunikovať (nakoľko mu to umožňuje dosiahnutý stupeň vo vývine jemnej motoriky a aktuálne úroveň zrakovo-motorickej koordinácie);
* rozumieť bežne používaným prejavom neverbálnej komunikácie a dokázať na ne adekvátne reagovať podľa svojich možností;
* chápať význam rešpektovania kultúrnej rozmanitosti, akceptovať a rešpektovať kultúrne odlišnosti deti a dospelých
* správať sa v skupine podľa spoločenských noriem a pravidiel.

***spôsobilosť učiť sa***

* dokáže pracovať samostatne s učebnicami, pracovnými zošitmi a pomôckami
* prejavuje aktivitu v individuálnom i skupinovom učení

***osobné sociálne a občianske spôsobilosti***

* pozná svoje povinnosti, dokáže rešpektovať a prijímať príkazy kompetentných osôb

***spôsobilosť vnímať a chápať kultúru a vyjadrovať sa nástrojmi kultúry***

* dokáže sa vyjadrovať na úrovni základnej kultúrnej gramotnosti prostredníctvom umeleckých a iných vyjadrovacích prostriedkov,
* uvedomuje si význam umenia a kultúrnej komunikácie vo svojom živote,
* cení si a rešpektuje kultúrno-historické dedičstvo a  ľudové tradície,
* rešpektuje vkus iných ľudí a  primerane veku dokáže vyjadriť svoj názor a vkusový postoj,
* pozná základné pravidlá, normy a zvyky súvisiace s úpravou zovňajšku človeka,
* pozná pravidlá spoločenského kontaktu (etiketu),
* správa sa kultúrne, kultivovane, primerane okolnostiam, situáciám, sociálnym pozíciám a rolovým funkciám,
* je tolerantný a empatický k prejavom iných kultúr.

**4. Metódy, formy a stratégia vyučovania**

Pri vyučovaní sa budú využívať nasledovné metódy a formy vyučovania

|  |  |
| --- | --- |
| **Názov tematického celku** | **Stratégia vyučovania** |
| **Metódy a formy práce** |
| Vokálno – intonačné činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudbyhravé formy, improvizácia, aktivizačné a motivačné, upevňovanie vedomosti a zručnosti, preverovanie, precvičovanie a hodnotenie.  |
| Inštrumentálne činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudbyhravé formy, improvizácia, aktivizačné a motivačné, upevňovanie vedomosti a zručnosti, preverovanie, precvičovanie a hodnotenie.  |
| Hudobno – pohybové činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudbyhravé formy, improvizácia, aktivizačné a motivačné, upevňovanie vedomosti a zručnosti, preverovanie, precvičovanie a hodnotenie.  |
| Percepčné činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudbyhravé formy, improvizácia, aktivizačné a motivačné, upevňovanie vedomosti a zručnosti, preverovanie, precvičovanie a hodnotenie.  |
| Hudobno – dramatické činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudbyhravé formy, improvizácia, aktivizačné a motivačné, upevňovanie vedomosti a zručnosti, preverovanie, precvičovanie a hodnotenie.  |

**5. Učebné zdroje**

Na podporu vyučovania a učenia žiakov sa využijú tieto učebné zdroje.

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje** |
| Vokálno – intonačné činnosti | Hudobná výchova pre 4. ročník ZŠ | Magnetofón, PCMiniharmónium | inštrukčné média- akustické, textové, optické | internet |
| Inštrumentálne činnosti | Magnetofón, PCMiniharmónium | inštrukčné média- akustické, textové, optické | internet |
| Hudobno – pohybové činnosti | Magnetofón, PCMiniharmónium | inštrukčné média- akustické, textové, optické | internet |
| Percepčné činnosti | Magnetofón, PC | inštrukčné média- akustické, textové, optické | internet |
| Hudobno – dramatické činnosti | Magnetofón, PC | inštrukčné média- akustické, textové, optické | internet |

**6. Obsah predmetu**

|  |  |
| --- | --- |
| **ROZPIS UČIVA PREDMETU:****Hudobná výchova** | **Ročník: štvrtý****1 hodina týždenne, spolu 33 vyučovacích hodín** |
| **Názov tematického celku/vrátane tém** | **Prierezové témy** | **Očakávané vzdelávacie výstupy** | **Kritéria hodnotenia** |
| Vokálno – intonačné činnosti*(Slovenské ľudové piesne a ich dnešná podoba v rozsahu h – d2. Krátke hlasové, intonačno-rytmické a sluchové cvičenia, rytmické a melodické doplňovačky.)* 16 hodín | MUV MDVOSR RLK | Ovládať základné hlasové zručnosti: správne držanie tela, spevácke dýchanie, otváranie úst, mäkké nasadenie tónu, artikulácia, spev hlavovým tónom. Piesne spievať intonačno-rytmicky správne a precítene. Podľa fonogestiky a písmenkových nôt intonovať v durovej diatonike + molový 5-akord, tvoriť v tomto tónovom priestore. Rozlišovať durové a molové tóniny (trojzvuky, stupnice, piesne). Vedieť zaspievať dvojhlasný kánon a jednoduchý dvojhlas. Poznať a vedieť správne zaspievať piesne aspoň z 3 oblastí Slovenska. Poznať a správne realizovať hodnoty nôt vyskytujúcich sa v notových zápisoch. Bezpečne ovládať čítanie z nôt od h po d2. | Žiak dokáže správne zaspievať 15 piesni, intonuje v durovej diatonike. Ovláda základné hlasové zručnosti: správne držanie tela, spevácke dýchanie, otváranie úst, mäkké nasadenie tónu, artikulácia, spev hlavovým tónom. Spieva intonačno-rytmicky správne a precítene. Podľa fonogestiky a písmenkových nôt intonuje v durovej diatonike + molový 5-akord, tvorí v tomto tónovom priestore. Rozlišuje durové a molové tóniny (trojzvuky, stupnice, piesne). Vie zaspievať dvojhlasný kánon a jednoduchý dvojhlas. Pozná a vie správne zaspievať piesne aspoň z 3 oblastí Slovenska. Pozná a správne realizuje hodnoty nôt vyskytujúcich sa v notových zápisoch. Bezpečne ovláda čítanie z nôt od h po d2. |
| Inštrumentálne činnosti*(Sprievody k piesňam, jednoduché rytmické hry a jedno- a viachlasné rytmické cvičenia.)* 4 hodiny | MUVOSRRLK | Vedieť tvoriť ostinátne sprievody zodpovedajúce charakteru piesní.Zdokonaľovať sa v technike hry na detských hudobných nástrojoch. Tvorba vlastných hudobných nástrojov a ich tvorivé využívanie. | Žiak vie zahrať jednoduché sprievody k piesňam správne zvoleným detským hudobným nástrojom, vie zdôrazniť dôležité hudobné myšlienky v počúvanej skladbe. |
| Hudobno – pohybové činnosti*(Jednoduché ľudové tance, hudobno-pohybové tanečné hry.)* 5 hodín | MUVOSR RLK | Vedieť zatancovať valašský krok, čardáš, mazurku, valčík, polku, zostaviť z krokov jednoduchý tanec, rešpektujúc formu piesne a kultivované telesné pohyby. Dokázať vyjadriť obsah piesní a skladieb pohybom. Elementárna pohybová improvizácia na hudbu. Taktovať 2- a 3- dobý takt.  | Žiak vie zatancovať jednoduchý čardáš, pomalý valčík. Dokáže pohybom správne reagovať na hudbu. Dokáže vyjadriť obsah piesní a skladieb pohybom. Dokáže taktovať 2- a 3- dobý takt. |
| Percepčné činnosti*(Umelecké spracovanie slovenských ľudových piesní od 19. storočia podnes.)*6 hodín | MUVOSRRLK | Poznať kontrast, návrat, totožnosť, podobnosť (variácie) a odlišnosť hudobných myšlienok v hudobnej skladbe. Expresívnu reakciu na hudbu umocňovať pohybom, vizualizáciou a verbalizáciou. Podľa sluchu rozoznať sláčikové, dychové nástroje, fujaru, gajdy. Vedieť sa orientovať v rôznych typoch nástrojového obsadenia. | Žiak podľa sluchu pozná minimálne 6 hudobných skladieb, dokáže vystihnúť zámer skladateľa a odhaliť výrazové prostriedky, ktorými ich realizoval. Vie podľa sluchu rozoznať sláčikové, dychové nástroje, fujaru, gajdy. Vie sa orientovať v rôznych typoch nástrojového obsadenia. |
| Hudobno – dramatické činnosti*(Hudobno-dramatické etudy, hry, jeden hudobno- dramatický celok)*2 hodiny | MUVOSRRLK | Prežívaním modelových situácií pociťovať spojenie hudobno-dramatického prejavu s reálnymi životnými situáciami. Rešpektovať názory iných a stáť si za svojimi riešeniami. Vedieť transformovať v hudobných činnostiach získané vedomosti a skúsenosti pri realizácii improvizácie v hudobno-dramatických etudách a celkoch. | Žiak prežívaním modelových situácií pociťuje spojenie hudobno-dramatického prejavu s reálnymi životnými situáciami. Rešpektuje názory iných a stojí si za svojimi riešeniami. Vie transformovať v hudobných činnostiach získané vedomosti a skúsenosti pri realizácii improvizácie v hudobno-dramatických etudách a celkoch. |

**7. Hodnotenie predmetu**

Predmet HUV je hodnotený slovne.

Pri hodnotení je potrebný individuálny prístup podľa daností a schopností žiaka.

Učiteľ citlivo pristupuje k hodnoteniou vokálnych, inštrumentálnych, hudobno- pohybových a percepčných činností. Sleduje hlavne:

a) priebeh vytvárania postojov :

 - záujem o hudobné činnosti a o hudobné umenie v rámci edukačných úloh

 - schopnosť spolupracovať pri kolektívnych hudobných prejavoch a edukačných úlohách

 - schopnosť posúdiť svoj výkon a výkon spolužiakov

b) priebeh získavania zručností a spôsobilostí

 - žiak spieva na základe svojich dispozícií intonačne čisto, rytmicky presne so zodpovedajúcim výrazom, pritom využíva získané spevácke, intonačné a sluchové zručnosti a návyky

 - orientácia v grafickom zázname jednoduchej jednohlasnej melódie

 - hra a tvorba jednoduchých rytmických sprievodov k piesňam na detských hudobných nástrojoch a hrou na telo

 - orientácia v znejúcej hudbe na základe dominujúcich výrazových prostriedkov

 - pochopenie veku primeraných hudobných diel

 - aktivita a kladný prístup k hudobným činnostiam a k poznávaniu umenia

c) priebeh získavania hudobných vedomostí

 - vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami

 - poznanie najvýraznejších slovenských folklórnych regiónov, ich typické piesne a tance, zvykoslovie

 - poznanie mien najvýznamnejších slovenských a svetových hudobných skladateľov a ich najznámejšie diela, vedieť ich zaradiť do štýlových období

Vyučujúci priebežne slovne hodnotí do žiackych knižiek. Zameriava sa na kladné hodnotenie, poradí v čom a ako sa zlepšiť. Dôsledne využíva systém vzťahového rámca, keď neporovnáva prácu žiaka v rámci triedy, ale výsledky práce žiaka samotného. Vyzdvihuje pokroky. Hodnotenie nasleduje ihneď po práci, so zdôvodnením.

Ústne a slovné hodnotenie sa má začať zhodnotením kladov a úspešnosti žiaka, potom má nasledovať zmienka o jeho nedostatkoch, o možnostiach ich nápravy, zlepšeniach a rezervách žiaka.

|  |  |
| --- | --- |
| ***stupeň hodnotenia v hudobnej výchove*** | ***opis kritérií pre hodnotenie hudobnej výchovy*** |
| **Dosiahol veľmi dobré výsledky** | žiak spĺňa kritériá na vynikajúcej úrovni: • je usilovný, vytrvalý, pracuje primerane svojmu veku, prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách,• úspešne ich rozvíja v skupinovom a individuálnom prejave,• dokáže vyjadriť veku primerané postoje, názory na hudobné umenie,• má aktívny záujem o hudobné umenie,• individuálny spev nie je podmienkou, pokiaľ sa úspešne a aktívne realizuje v ostatných hudobných činnostiach  |
| **Dosiahol dobré výsledky** | žiak spĺňa kritériá:• je menej samostatný, iniciatívny a tvorivý,• menej využíva svoje schopnosti v individuálnom a kolektívnom prejave,• potrebuje sústavnú pomoc učiteľa,. |
| **Dosiahol uspokojivé výsledky** | Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom.Žiak realizuje edukačné úlohy na nízkej úrovni, bez vlastného vkladu, s ťažkosťami aplikuje získané zručnosti a poznatky v nových oblastiach. |
| **Dosiahol neuspokojivé výsledky** | Žiak nespĺňa kritériá, nemá záujem o hudobné aktivity, neguje vyučovací proces. |